દાહોદ જિલ્લાના લીમખેડા તાલુકાના દુધિયા ગામે આવેલ કિસાન સેવા કેન્દ્ર પેટ્રોલ પંપ પર ગત તા.૦૯/૦૪/૨૦૧૮ના રોજ રાત્રીના આશરે ૦૩:૦૦ વાગ્યાના સુમારે વીસથી પચીસ વર્ષની ઉંમરના મોઢે બુકાની બાંધી રિવોલ્વર તેમજ મારક હત્યારો જેવા કે લોખંડના સળિયા તથા પાવડા તેમજ પાવડાના હાથા લઈ પેટ્રોલ પંપ પર સૂતેલા કર્મચારીઓને માર મારી રિવોલ્વર બતાવીને પેટ્રોલ પંપની ઓફિસમાં ઘુસી જઈ રોકડ રકમ ₹. ૪૫૦૦૦/-, મોબાઈલ નંગ – ૪, ચાંદીના ભોરીયા નંગ – ૨ મળી કુલ ₹.૫૩,૫૦૦/- ની મતાની લૂંટ કરી નાસી છૂટેલ. તે બાબતે પેટ્રોલ પંપના કર્મચારીના ફરિયાદના આધારે લીમખેડા પોલીસ સ્ટેશન ખાતે લૂંટ સાથે આર્મ્સ એકટનો ગુનો રજીસ્ટર થયેલ.